b"\n_START_ARTICLE_\nPaul Dano\n_START_SECTION_\nBiografia\n_START_PARAGRAPH_\nPaul Dano va n\xc3\xa9ixer el 19 de juny de 1984 a Nova York i va cr\xc3\xa9ixer a Connecticut, on s'havia mudat la seva fam\xc3\xadlia. Va obtenir experi\xc3\xa8ncia com a actor teatral amb papers secundaris a Broadway en obres com Un mes al camp, al costat d'Helen Mirren, Conte de Nadal, amb Ben Vereen i Terrence Mann, i Inherit the Wind, amb George C. Scott i Charles Durning. _NEWLINE_Als setze anys va realitzar el seu primer paper protagonista al cinema a L.I.E., al costat de Brian Cox. Per aquest treball va rebre el premi Independent Spirit a la millor interpretaci\xc3\xb3 novell i el Gran Premi del Jurat del Outfest Los Angeles en la categoria de Millor Actor. _NEWLINE_El 2015, va formar part de l'elenc de Youth, dirigida per Paolo Sorrentino. A l'any seg\xc3\xbcent, va interpretar a Brian Wilson, cantant dels Beach Boys, a Love & Mercy, i a Pierre Bez\xc3\xbajov a Guerra i pau, una adaptaci\xc3\xb3 de la BBC de la novel\xc2\xb7la hom\xc3\xb2nima de Lev Tolstoi._NEWLINE_Des de 2007 \xc3\xa9s la parella de l'actriu i dramaturga Zoe Kazan. \xc3\x89s tamb\xc3\xa9 m\xc3\xbasic."